मां-बाप का इकलौता बेटा था सिपाही सेवक सिंह, ट्रक पर आतंकियों का हमला
जम्मू-कश्मीर के पुंछ जिले में गुरुवार को सेना के ट्रक पर आतंकियों ने हमला किया। इसके बाद ट्रक में आग लग गई, जिसमें 5 जवान शहीद हो गए। शहीद जवानों में एक पंजाब के बठिंडा जिले के तलवंडी साबो के गांव बाघा निवासी सिपाही सेवक सिंह भी शामिल है।
जम्मू-कश्मीर के पुंछ जिले में गुरुवार को सेना के ट्रक पर आतंकियों ने हमला किया। इसके बाद ट्रक में आग लग गई, जिसमें 5 जवान शहीद हो गए। शहीद जवानों में एक पंजाब के बठिंडा जिले के तलवंडी साबो के गांव बाघा निवासी सिपाही सेवक सिंह भी शामिल है।
सेना को ट्रक पर ग्रेनेड फेंकने का शक
राष्ट्रीय राइफल्स यूनिट का जवान सेवक सिंह 2018 में सेना में भर्ती हुआ था और अपने मां-बाप का इकलौता बेटा था। पिता गुरचरण सिंह ने बताया कि सेवक 20 दिन पहले ही छुट्‌टी खत्म करके ड्यूटी पर गया था। सेना को शक है कि आतंकियों ने ट्रक पर ग्रेनेड भी फेंके। ट्रक में आग इसी से लगी।
हमले में एक जवान गंभीर रूप से घायल
नॉर्दर्न कमांड हेडक्वार्टर की ओर से जारी बयान में बताया गया कि जवानों को लेकर ट्रक भिंबर गली से पुंछ की तरफ जा रहा था। बारिश हो रही थी। विजिबिलिटी भी काफी कम थी। आतंकियों ने इसी का फायदा उठाया। हमले में एक जवान गंभीर रूप से घायल भी हुआ है। उसे राजौरी में सेना के अस्पताल में भर्ती कराया गया है।
रक्षा मंत्री को दी गई हमले की जानकारी
बयान में यह भी बताया गया कि शहीद हुए जवान राष्ट्रीय राइफल्स यूनिट के थे। उन्हें इस इलाके में आतंकियों के खिलाफ जारी ऑपरेशन में लगाया गया था। इससे पहले सेना के एक अधिकारी ने बताया था कि जवानों की मौत ट्रक में आग लगने की वजह से हुई। सेना प्रमुख जनरल मनोज पांडे ने रक्षामंत्री राजनाथ सिंह को हमले की जानकारी दी।
यह खबर भी पढ़ें:-
जम्मू कश्मीर में पंजाब के 4 जवान शहीद:1 लांस नायक, एक हवलदार और 2 सिपाही शामिल, पुंछ में आर्मी ट्रक पर आतंकी हमला
पंजाब के 4 जवान जम्मू कश्मीर के पुंछ जिले में गुरुवार को हुए आतंकी हमले में शहीद हो गए। इन सभी जवानों की आग में झुलसकर मौत हुई है। दरअसल, आतंकियों ने ट्रक पर फायरिंग के बाद ग्रेनेड फेंका। जिससे ट्रक में आग लग गई। इसी में झुलसकर 5 शहीद हो गए। (पूरी खबर पढ़ें)